การเอาชนะความขี้อาย การพูดคุยกับคนแปลกหน้า การเข้าหาผู้หญิงที่คุณชอบ
การเป็นคนขี้อายเป็นอุปสรรคทางอารมณ์ซึ่งคุณสามารถเอาชนะด้วยความพยายามและการฝึกฝน หากคุณต้องการลดน้ำหนักก็ควรวางแผนในการควบคุมอาหารและออกกำลังกาย ในการเอาชนะความขี้อายคุณต้องวางแผนเช่นกัน  วางแผนเพื่อช่วยให้ตัวเองเอาชนะความกลัวในการคุยกับผู้หญิงที่คุณชอบ ใช้แผนการเพื่อสร้างเป้าหมายในการรู้สึกสบายใจที่ได้เข้าหาเธอ ขั้นตอนแรกของแผนการเพื่อเอาชนะความขี้อายคือการฝึกซ้อมกับผู้คนที่บ้าน ทำตัวให้สบายในการพูดสิ่งต่างๆ ออกไป เช่น การแนะนำตัวเองหรือการทักทาย   การฝึกฝนสามารถทำให้การทักทายหรือการแนะนำตัวเองกลายเป็นความทรงจำ เพราะฉะนั้น คุณไม่ต้องนึกถึงมันเมื่อคุณเจอบุคคลต่อหน้า ฝึกซ้อมหน้ากระจกเพื่อที่คุณจะได้เห็นว่าคุณดูเป็นอย่างไรในขณะที่คุณทักทายผู้อื่นและปรับเปลี่ยนเพื่อทำให้ดูมั่นใจมากขึ้น ความขี้อายมักจะมาจากความกลัวการถูกปฏิเสธ มันเป็นเรื่องธรรมชาติที่จะยึดเอาการปฏิเสธไว้กับตัวแต่มันไม่จำเป็นต้องเป็นแบบนั้น แทนที่จะนึกถึงการปฏิเสธว่าเป็นความล้มเหลวส่วนตัวก็ให้มองว่าเป็นประสบการณ์การเรียนรู้   บ่อยครั้งที่การถูกปฏิเสธไม่ได้เกี่ยวกับคุณหรือผู้อื่น ทุกคนมีวันที่ไม่ดี อารมณ์ที่ไม่ดีหรือจะอุปสรรคกับความไม่มั่นใจของตัวเองเมื่อมาถึงการรับมือกับผู้อื่น การปฏิเสธจะไม่ฆ่าคุณ อันที่จริงแล้วหากคุณมองมันด้วยมุมมองที่ถูกต้องมันก็จะไม่เจ็บปวด แทนที่จะมองการปฏิเสธว่าเป็นความล้มเหลว คุณต้องมองให้มันเป็นโอกาสของการเรียนรู้จากประสบการณ์และพัฒนาความเข้าใจที่ดีขึ้นของการมีปฏิสัมพันธ์กับผู้อื่น ความกลัวการปฏิเสธมาจากการพยายามคาดเดาว่าเหตุการณ์จะเป็นอย่างไรก่อนที่คุณจะประสบเหตุการณ์นั้นจริงๆ มนุษย์สร้างความสามารถในการจินตนาการเหตุการณ์ที่เลวร้ายที่สุดเพื่อเป็นทักษะในการเอาตัวรอด แต่สิ่งนี้อาจเป็นเรื่องยากในการเอาชนะในสถานการณ์ที่ความอันตรายไม่ใช่ปัจจัย  อย่าปล่อยให้ตัวเองคิดมากเกี่ยวกับการเข้าหาผู้หญิง หากคุณไม่สามารถหยุดจินตนาการวิถีที่ผู้คนมีปฏิสัมพันธ์ในสังคมก็ควรจดจ่อกับการจินตนาการว่ามันจะเป็นไปได้ด้วยดี สิ่งนี้จะเพิ่มความมั่นใจและทำให้คุณเป็นคนที่เชื่อมั่นในตัวเองมากขึ้น ขั้นตอนที่สำคัญในการเอาชนะความขี้อายคือการฝึกฝนกับผู้อื่นเพื่อเพิ่มความสบายใจด้วยบทสนทนา มีสถานการณ์มากมายที่คุณสามารถทักทายคนแปลกหน้าในสภาพแวดล้อมที่ดีและไม่มีแรงกดดัน เพื่อพัฒนาความมั่นใจทางสังคมของคุณ  เข้าหาพนักงานบริการลูกค้าในร้านขายของเพื่อขอความช่วยเหลือในการหาบางสิ่งหรือขอความคิดเห็นเกี่ยวกับผลิตภัณฑ์ ทักทายพนักงานเก็บเงินเมื่อคุณจ่ายเงินในร้านขายของและถามว่าเขาสบายดีไหม เป็นคนสุภาพแต่กระชับ เจตนาของคุณไม่ใช่การสร้างบทสนทนาที่ยาวแต่เป็นการพัฒนาประสบการณ์ในการทักทายผู้อื่นที่คุณไม่รู้จัก เมื่อคุณได้พัฒนาทักษะทางสังคมของคุณให้แข็งแรงขึ้นด้วยบทสนทนากับคนแปลกหน้าแล้ว คุณสามารถสร้างปฏิสัมพันธ์กับผู้อื่นที่ไม่จำเป็นต้องเป็นผู้หญิงที่คุณชอบ ในการเริ่มกับผู้อื่นนั้น แรงกดดันจะไม่มากและคุณไม่ต้องกังวลเกี่ยวกับความเป็นไปได้ที่จะถูกปฏิเสธ   เข้าหาผู้คนที่ทำงานหรือในโอกาสทางสังคมที่ไม่ใช่ผู้หญิงที่คุณชอบ เพื่อที่คุณจะสามารถฝึกซ้อมการสร้างบทสนทนากับผู้อื่น ออกความเห็นเกี่ยวกับบางอย่างเพื่อดึงดูดผู้คนในบทสนทนา พยายามเข้าหาใครบางคนที่งานปาร์ตี้และพูดว่า “คุณรู้ไหมว่าใครเล่นเพลงนี้? ฉันชอบมันมาก” เข้าหาใครบางคนที่ทำงานหรือที่โรงเรียนเพื่อพูดถึงชิ้นงานล่าสุดและนำบทสนทนามุ่งไปสู่ประเด็นที่เป็นส่วนตัว เช่น “ฉันกำลังจะทำงานชิ้นนี้แต่มัวแต่ดูรายการเกี่ยวกับปลาโลมา” การฝึกซ้อมบทสนทนาในสภาพแวดล้อมที่มีแรงกดดันต่ำสามารถช่วยให้คุณเอาชนะความกลัวการปฏิเสธและทำให้คุณรู้สึกสบายใจในการคุยกับผู้อื่นมากขึ้น ไม่ว่าคุณกำลังพูดกับใครอยู่ การยิ้มสามารถทำให้คุณดูเป็นมิตรและเข้าถึงได้มากขึ้น การสบตาเป็นบางครั้งจะแสดงออกถึงความมั่นใจของคุณแต่หลีกเลี่ยงการจ้องตาเป็นเวลานานเพราะมันอาจทำให้ใครบางคนตกใจได้   ฝึกฝนการยิ้มและการสบตาผู้คนเมื่อคุณแนะนำตัวเอง มันอาจจะยากในช่วงแรกแต่การทำสิ่งนี้สามารถทำให้คุณดูเป็นมิตรและมั่นใจซึ่งเป็นสองสิ่งที่ผู้หญิงเห็นว่าน่าดึงดูด การยิ้มสามารถทำให้คุณรู้สึกดีขึ้นเกี่ยวกับสถานการณ์ที่คุณอยู่ งานวิจัยเผยว่าการยิ้มเปลี่ยนแปลงเคมีในสมองเพื่อทำให้คุณรู้สึกมีความสุขและมั่นใจมากขึ้น สภาพแวดล้อมที่แตกต่างสามารถทำให้ผู้หญิงที่คุณชอบต้องการมีบทสนทนากับคุณมากหรือน้อยลง หากคุณขัดจังหวะเธอในขณะที่เธอกำลังทำบางสิ่งที่เธอรู้สึกว่าสำคัญหรือมันชัดเจนว่าเธอไม่ต้องการถูกรบกวนในตอนนี้ เธอก็อาจจะไม่ตอบรับเป็นอย่างดีเมื่อคุณแนะนำตัวเอง   หากผู้หญิงที่คุณชอบกำลังอยู่ในบทสนทนากับคนอื่นและดูจดจ่อกับสิ่งที่เธอทำหรือเธอใส่หูฟังซึ่งไม่ต้องการถูกรบกวน คุณก็ควรเข้าหาเธอในเวลาอื่น สถานที่ต่างๆ เช่น บาร์ ร้านกาแฟ ร้านหนังสือหรือแม้แต่ฟิตเนส อาจเป็นสถานที่ที่ดีในการเริ่มบทสนทนา ผู้คนมากมายไปยังสถานที่เหล่านี้เพื่อเข้าสังคมและเธออาจจะกำลังคาดหวังที่จะคุยกับใครที่นั่น หากคุณและคนที่คุณชอบสบตากันจากอีกฟากหนึ่งของห้อง คุณก็ควรเข้าหาเธอให้เร็วที่สุดหลังจากนั้น หากคุณมองเธอเป็นเวลานานก่อนที่จะเข้าหาเธอ คุณอาจจะทำให้เธอรู้สึกไม่สบายใจ   การมองใครบางคนจากทางไกลโดยไม่เดินเข้าไปหาอาจทำให้คุณดูโรคจิตมากกว่าเป็นมิตร บทสนทนาของคุณควรดูบังเอิญมากกว่าตั้งใจ เพราะฉะนั้น คุณต้องทำให้การสบตาจากอีกฟากหนึ่งของห้องเป็นจุดเริ่มต้นที่ทำให้คุณต้องการเริ่มบทสนทนา เข้าหาเธอและทักทาย จากนั้นจึงแนะนำตัวเองอย่างที่คุณได้ฝึกฝนมา อย่าเพียงแต่แนะนำตัวเองและปล่อยให้บทสนทนาจบไปในทันที พยายามทำการสังเกตที่เป็นมิตรซึ่งเชื้อเชิญให้เธอดำเนินบทสนทนาต่อหากเธอต้องการทำเช่นนั้น  คุณสามารถลองตรงไปตรงมาในบทสนทนา เริ่มด้วยการพูดบางอย่าง เช่น “ฉันเห็นเธอจะอีกฟากหนึ่งของห้องและรู้ว่าหากเราไม่ได้แนะนำตัวเองกันฉันคงต้องเตะตัวเองทั้งวัน” คุณอาจจะขอร้องเธอให้ทำบางอย่างทางสังคม เช่น “สวัสดีฉันเพิ่งมาใหม่และไม่รู้จักใคร ฉันขอคุยกับเธอสักแป๊บนึงได้ไหม?” หากคุณรู้จักการพอประมาณ คุณก็อาจจะพูดถึงชั้นเรียนที่คุณเคยเรียนด้วยกันหรือปาร์ตี้ที่คุณทั้งคู่ไปด้วยกัน ไม่ว่าคุณจะฝึกซ้อมมามากแค่ไหน คุณอาจจะยังตื่นเต้นเมื่อได้พูดกับคนที่คุณชอบ หากคุณตื่นเต้นก็อย่าหวังว่าเธอจะไม่รู้เพราะเธอจะรู้ คุณต้องกำจัดความตื่นเต้นด้วยกันพูดถึงมันในบทสนทนา   พูดว่า “ฉันมักจะตื่นเต้นเวลาที่ได้เจอคนใหม่ๆ!” หากคุณต้องการชมเชยเธอคุณสามารถพูดว่า “ฉันตื่นเต้นทุกครั้งที่ได้คุยกับคนสวยเช่นเธอ” หลังจากที่คุณได้เริ่มบทสนทนากับผู้หญิงที่คุณชอบ คุณอาจจะพบว่ามันเริ่มจบลงอย่างรวดเร็ว มันไม่จำเป็นต้องหมายความว่าเธอไม่สนใจแต่ใช้คำถามเหล่านี้เกี่ยวกับเธอและข้อสังเกตเกี่ยวกับสิ่งรอบตัวเพื่อเติมเต็มช่องว่าง  ขอให้เธอพูดเกี่ยวกับตัวเอง หากเธอพูดว่าเธอได้ย้ายไปยังพื้นที่ใหม่เมื่อไม่นานมานี้ก็ควรถามเธอว่าเธอเคยอยู่ที่ไหนด้วยกันพูดว่า “เมืองที่เธอเคยอยู่เป็นแหล่งแสงสีหรือไม่?” คำตอบของเธอจะช่วยให้คุณรู้ว่าเธอชอบทำอะไรเมื่อเธอไปเที่ยว พยายามพูดถึงบางสิ่งที่น่าสนใจที่กำลังเกิดขึ้นรอบตัวคุณ หากคุณไปโรงเรียนก็ควรพูดถึงคุณครูและถามว่าเธอเคยเรียนกับคุณครูคนนี้หรือไม่ จากนั้นจึงให้ความคิดเห็นเกี่ยวกับคุณครูคนนั้น ลองพูดว่า “เธอเคยเรียนกับคุณครูทอมสันหรือยัง? เขาเป็นคนดีแต่ชอบให้การบ้านเยอะ” คุณอาจจะต้องการโกหกและทำตัวเหมือนใครบางคนที่คุณไม่ใช่เพื่อทำตัวให้เจ๋งหรือมีความมั่นใจมากขึ้นต่อหน้าผู้หญิงที่ชอบ แต่จำไว้ว่าหากคุณต้องการสร้างความสัมพันธ์กับเธอ คุณต้องปูพื้นฐานด้วยความจริงใจ   หากเธอดูไม่สนใจก็อาจจะยากในการยอมรับมันแต่อย่างน้อยมันก็ไม่ใช่เพราะคุณพยายามเป็นบางสิ่งที่คุณไม่ใช่ หากเธอตอบโต้เป็นอย่างดี คุณก็สามารถเป็นตัวของตัวเองกับเธอและนั่นคือจุดเริ่มต้นที่ดีของความสัมพันธ์ หากเธอดูเหมือนเธอสนใจในตัวคุณ บทสนทนาก็จะเป็นไปได้ด้วยดี ใช้ประโยชน์จากสถานการณ์นี้โดยการถามว่าคุณสามารถโทรหาเธอหรือเพิ่มเธอลงในสื่อโซเชียลได้หรือไม่  การขอเบอร์โทรศัพท์บ่อยครั้งอาจจะดูเป็นการจีบตามธรรมชาติ เพราะฉะนั้น มันอาจจะง่ายกว่าหรือเรียบง่ายกว่าในการถามว่าคุณสามารถเพิ่มเธอลงบนสื่อโซเชียลได้หรือไม่หากคุณไม่แน่ใจในระดับความสนใจของเธอ ลองพูดว่า “ฉันโทรหาเธอได้ไหม?” หากคุณต้องการใช้สื่อโซเชียลก็ลองถามหาช่องทางที่เธอต้องการ เช่น “เธอเล่น facebook หรือเปล่า?” หากเธอตอบว่าใช่ก็ให้ตอบว่า “ฉันขอแอดเธอได้ไหม?”
จัดการความขี้อายเหมือนปัญหาอื่นๆ. ฝึกซ้อมที่บ้าน. ตีกรอบความคิดของการถูกปฏิเสธใหม่. หยุดพยายามคาดเดาอนาคต. ฝึกฝนด้วยการพูดกับคนในร้านขายของ. สร้างปฏิสัมพันธ์. ยิ้มและสบตา. อย่าเข้าหาเธอหากเธอกำลังยุ่งหรือไม่มีสมาธิ. เข้าหาเธอทันทีที่คุณสบตา. ให้จุดประสงค์ของบทสนทนากับเธอ. ยอมรับความขี้อายเมื่อคุณพูดกับเธอ. ถามคำถามหรือตั้งข้อสังเกตเพื่อไม่ให้บทสนทนาจบลง. เป็นตัวของตัวเอง. ขอวิธีติดต่อเธอ.
https://www.wikihow.com/Approach-a-Girl-if-You%27re-Shy-and-Don%27t-Know-What-to-Say https://www.wikihow.com/Approach-a-Girl-if-You%27re-Shy-and-Don%27t-Know-What-to-Say https://www.wikihow.com/Approach-a-Girl-if-You%27re-Shy-and-Don%27t-Know-What-to-Say
Combatting Your Shyness Engaging Strangers Approaching the Girl You Like